laion/Wikipedia-Exotic huggingface dataset:
יונאס וינד

יונאס אולדר וינד (בדנית: Jonas Older Wind; נולד ב-7 בפברואר 1999 בקופנהגן שבדנמרק) הוא כדורגלן דני המשחק בעמדת החלוץ בקבוצת וולפסבורג מהבונדסליגה ובנבחרת דנמרק. וינד הגיע אל מחלקת הנוער של פ.צ. קופנהגן מליגת העל הדנית בשנת 2012. ב-22 בפברואר 2018 ערך את הופעת הבכורה שלו בקבוצה הבוגרת של המועדון, בהפסד 0–1 לאתלטיקו מדריד במסגרת שלב 32 הגדולות של הליגה האירופית לעונת 2017/2018. ב-28 בפברואר ערך את הופעת הבכורה שלו בליגה, בניצחון 0–2 על הוברו במסגרת המחזור ה-23. ב-18 באפריל הבקיע את שער הבכורה שלו במועדון, בניצחון 1–2 על אולבורג בולדספילקלוב במסגרת הליגה. בארבע העונות הראשונות שלו בקבוצה הבוגרת של פ.צ. קופנהגן ערך וינד 72 הופעות ליגה, בהן הבקיע 30 שערים. ב-31 בינואר 2022 חתם בוולפסבורג מהבונדסליגה. ב-7 באוקטובר 2020 ערך וינד את הופעת הבכורה שלו בנבחרת דנמרק, בניצחון 0–4 על נבחרת איי פארו במשחק ידידות. ב-11 בנובמבר הוא הבקיע את שער הבכורה שלו בנבחרת, בניצחון 0–2 על נבחרת שוודיה במשחק ידידות. הוא היה חלק מסגל נבחרת דנמרק לטורניר יורו 2020 בשנת 2021,, וערך שתי הופעות בטורניר, בו הגיעה נבחרתו לשלב חצי הגמר. נכלל בסגל נבחרת דנמרק לטורניר יורו 2024. פ.צ. קופנהגן אליפות דנמרק (1): 2018/2019 מדיה וקבצים בנושא יונאס וינד בוויקישיתוף יונאס וינד, ברשת החברתית אינסטגרם יונאס וינד, באתר Transfermarkt יונאס וינד, באתר Soccerway יונאס וינד, באתר WorldFootball.net יונאס וינד, באתר National Football Teams יונאס וינד, באתר FootballDatabase.eu Denmark v Faroe Islands game report באתר ESPN, ‏ 7 באוקטובר 2020 (באנגלית) 26 SPILLERE KLAR TIL EM FOR DANMARK באתר התאחדות הכדורגל הדנית, 25 במאי 2021 (בדנית) Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
מתיאס ינסן

מתיאס ינסן (בדנית: Mathias Jensen; נולד ב-1 בינואר 1996 ביירסלב שבשלן, דנמרק) הוא כדורגלן דני המשחק בעמדת הקשר בקבוצת ברנטפורד מהפרמייר ליג ובנבחרת דנמרק. ינסן הגיע אל מחלקת הנוער של נורשלן מליגת העל הדנית בשנת 2011. ב-15 בינואר 2015 חתם על חוזה מקצועני ראשון במועדון. ב-20 בספטמבר 2015 הוא ערך את הופעת הבכורה שלו בקבוצה הבוגרת של המועדון, בניצחון 0–1 על מיטיולן במסגרת המחזור התשיעי בליגה לעונת 2015/2016. ב-1 במאי 2016 הבקיע את שער הבכורה שלו במועדון, בתיקו 2-2 נגד ראנס במסגרת המחזור ה-27 בליגה. בסך הכל הוא ערך 63 הופעות ליגה במדי המועדון, בהן הבקיע 15 שערים. ב-8 באוגוסט 2018 חתם ינסן על חוזה לחמש עונות בסלטה ויגו מהלה ליגה. ב-1 באוקטובר ערך את הופעת הבכורה שלו במועדון, בתיקו 1-1 נגד חטאפה במסגרת המחזור השביעי בליגה לעונת 2018/2019. בשל פציעות רבות שעבר, הוא ערך שש הופעות ליגה בלבד במדי המועדון, ועזב את המועדון לאחר עונה אחת בלבד. ב-10 ביולי 2019 חתם ינסן על חוזה לארבע עונות בברנטפורד מהפוטבול ליג צ'מפיונשיפ. ב-3 באוגוסט ערך את הופעת הבכורה שלו במועדון, בהפסד 0–1 לברמינגהאם סיטי במסגרת המחזור הראשון בליגה לעונת 2019/2020. ב-30 בנובמבר הבקיע את שער הבכורה שלו במועדון, בניצחון 0–7 על לוטון טאון במסגרת המחזור ה-19 בליגה. בעונתו הראשונה במועדון ערך ינסן 42 הופעות ליגה, בהן הבקיע שער אחד. בעונתו השנייה במועדון, שהסתיימה בהעפלת המועדון לפרמייר ליג, ערך ינסן 48 הופעות ליגה והבקיע שני שערים. ב-28 באוגוסט 2021 ערך ינסן את הופעת הבכורה שלו בפרמייר ליג, בתיקו 1-1 נגד אסטון וילה במסגרת המחזור השלישי לעונת 2021/2022. ב-7 באוקטובר 2020 ערך וינד את הופעת הבכורה שלו בנבחרת דנמרק, בניצחון 0–4 על נבחרת איי פארו במשחק ידידות. ב-28 במרץ 2021 הוא הבקיע את שער הבכורה שלו בנבחרת, בניצחון 0–8 על נבחרת מולדובה במסגרת מוקדמות מונדיאל 2022. הוא היה חלק מסגל נבחרת דנמרק לטורניר יורו 2020 בשנת 2021,, וערך שש הופעות בטורניר, בו הגיעה נבחרתו לשלב חצי הגמר. נכלל בסגל נבחרת דנמרק לטורניר יורו 2024. מדיה וקבצים בנושא מתיאס ינסן בוויקישיתוף מתיאס ינסן, ברשת החברתית אינסטגרם מתיאס ינסן, באתר Transfermarkt מתיאס ינסן, באתר Soccerway מתיאס ינסן, באתר BDFutbol מתיאס ינסן, באתר WorldFootball.net מתיאס ינסן, באתר National Football Teams מתיאס ינסן, באתר FootballDatabase.eu FC Nordsjælland forlænger med U19-anfører באתר Bold, ‏ 15 בינואר 2015 (בדנית) El Celta refuerza su centro del campo con el danés Mathias Jensen באתר Europa Press, ‏ 8 באוגוסט 2018 (בספרדית) BRENTFORD SIGN MATHIAS JENSEN FROM CELTA VIGO באתר הרשמי של ברנטפורד, 10 ביולי 2019 (באנגלית) Denmark v Faroe Islands game report באתר ESPN, ‏ 7 באוקטובר 2020 (באנגלית) 26 SPILLERE KLAR TIL EM FOR DANMARK באתר התאחדות הכדורגל הדנית, 25 במאי 2021 (בדנית) Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
On oublie le reste

"On oublie le reste" (בעברית: "אנחנו שוכחים את השאר") הוא שיר שהוקלט על ידי הזמרת-יוצרת הצרפתייה ג'ניפר, בהשתתפות הזמרת-יוצרת האוסטרלית קיילי מינוג, מתוך אלבומה של ג'ניפר, Nouvelle page. השיר יצא לאור ב-9 באוקטובר 2019, על ידי חברת התקליטים TF1 מיוזיק, כסינגל מתוך האלבום. השיר הגיע למקום התשיעי במצעד השירים הצרפתיים הדיגיטליים. השיר נכתב על ידי קתי דניס, רוב דייוויס, אלן קורסון, ברברה פראבי, בובאן אפוסטולוב ומנון פאלמר והופק על ידי בוב סינקלר. השיר יצא לאור ב-9 באוקטובר 2019, כסינגל השלישי הכללי וכסינגל ראשון מתוך מהדורת הדלוקס של אלבום האולפן של ג'ניפר, Nouvelle Page. הוא יצא בהוצאת TF1 מיוזיק. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.6 מיליון השמעות. הווידאו קליפ הרשמי של השיר פורסם ב-6 בדצמבר 2019, ובו ניתן לראות את ג'ניפר רוקדת לצד אורות ניאון בצבעים שונים. במהלך הקליפ, ניתן לראות רקדני ליווי שונים, שרוקדים לצידה של ג'ניפר ומבצעים עימה את השיר. בין קטעי הקליפ, מבוצעים קטעים מתוך שירה של מינוג, "Can't Get You Out of My Head", משנת 2001. נכון לאוקטובר 2021, מונה הצפיות של הקליפ עומד על למעלה מ-1.5 מיליון צפיות. מידע על הסינגל "On oublie le reste" באתר מיוזיק בריינז מידע על השיר "On oublie le reste" באתר AllMusic מידע על היצירה "On oublie le reste" באתר Discogs מילות השיר "On oublie le reste" באתר Genius סרטון השיר "On oublie le reste" באתר יוטיוב קתי דניס, רוב דייוויס, אלן קורסון, ברברה פראבי, בובאן אפוסטולוב, מנון פאלמר On oublie le reste, 2019-11-22, נבדק ב-2021-10-09 On oublie le reste (feat. Kylie Minogue) - Single by Jenifer (בAustralian English), 2019-10-09, נבדק ב-2021-10-09 Kylie Minogue, Billboard Clip "On oublie le reste" : Jenifer saute à pieds joints dans la pop sans Kylie Minogue, chartsinfrance.net Jenifer - On oublie le reste (Clip officiel), נבדק ב-2021-10-09
Really Don't Like U

"Really Don't Like U" (בעברית: "באמת לא אוהבת אותך") הוא שיר שהוקלט על ידי הזמרת-יוצרת השוודית טובה לו, בהשתתפות הזמרת-יוצרת האוסטרלית קיילי מינוג, מתוך אלבומה של טובה לו, Sunshine Kitty. השיר יצא לאור ב-6 בספטמבר 2019, על ידי חברת התקליטים ריפבליק רקורדס, כסינגל מתוך האלבום. השיר הגיע למקום ה-37 במצעד הסינגלים הניו זילנדי. השיר נכתב על ידי טובה לו, קרוליין איילין ואיאן קירקפטריק והופק על ידי איאן קירקפטריק. השיר הוקלט באולפני זנסבן בטרזנה, קליפורניה, ארצות הברית, אולפני MXM בלוס אנג'לס, ארצות הברית ואולפני SARM בלונדון, בריטניה. מבקרי מוזיקה תיארו את "Really Don't Like U" כתערובת של תת-ז'אנרים שונים של מוזיקה אלקטרונית. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14.5 מיליון השמעות. קליפ המילים הרשמי של "Really Don't Like U" הועלה לערוץ היוטיוב הרשמי של טובה לו ב-13 בספטמבר. הוא צולם בלונדון ובפראג. בתחילת הקליפ, ניתן לראות שתי שכנות שנמנעות מאינטראקציה במטרה שלא לריב. בהמשך, ניתן לראות את טובה לו ואת קיילי מינוג מבצעות את השיר, כשהן שרות לתוך מיקרופון. נכון לאוקטובר 2021, מונה הצפיות של הקליפ עומד על למעלה מ-2.8 מיליון צפיות. סרטון השיר "Really Don't Like U" באתר יוטיוב אלקטרופופ • פופ אמביינטי • סינת'פופ • דיסקו • אלקטרו • יורודאנס • R&B עכשווי Release group “Sunshine Kitty” by Tove Lo - MusicBrainz, musicbrainz.org Sunshine Kitty - Tove Lo | Songs, Reviews, Credits | AllMusic (באנגלית), נבדק ב-2021-10-09 The Official New Zealand Music Chart, THE OFFICIAL NZ MUSIC CHART (באנגלית) Tove Lo (Ft. Kylie Minogue) – Really don't like u, נבדק ב-2021-10-09 Sunshine Kitty (booklet). Tove Lo. Universal Music AB. 2019. p. 12. 00602508064999. Tove Lo & Kylie Minogue’s “Really Don’t Like U” Drops Tonight, idolator Emily Zemler, Emily Zemler, Hear Tove Lo Join Forces With Kylie Minogue on 'Really Don't Like U', Rolling Stone, ‏2019-09-06 (באנגלית אמריקאית) Hodgkinson, Will. "Tove Lo: Sunshine Kitty review — a frank attitude to sexuality" (באנגלית). ISSN 0140-0460. נבדק ב-2021-10-09. Watch Tove Lo and Kylie Minogue's 'Really don't like u' Video, PAPER, ‏2019-09-13 (באנגלית) Really don’t like u (feat. Kylie Minogue), 2019-09-05, נבדק ב-2021-10-09 Tove Lo & Kylie Minogue Diss Their Exes' Girlfriend in Karaoke-Fueled 'Really Don't Like U' Lyric Video: Watch, Billboard (באנגלית) Tove Lo - Really don’t like u feat. Kylie Minogue (Lyric Video) ft. Kylie Minogue, נבדק ב-2021-10-09
רון מירון

רון מירון (נולד ב-1963) הוא מנהל ודירקטור ישראלי בתחום התרופות והציוד הרפואי. לשעבר מנכ"ל טבע ישראל וסמנכ"ל ישראל ואפריקה. כיהן בדירקטוריונים של חברות פארמה וציוד רפואי, כולל DNA BioMedical Solutions, Innocan Pharma, ואייסקיור מדיקל. רון מירון נולד ב-1963, בן לאליהו מירון - מהנדס בניין, ולאה - מורה. בילדותו התגורר בשכונת תל ברוך בתל אביב ולמד בבית הספר ליידי דייוויס. שירת בצה"ל כמפקד פלוגה בשריון ולחם במלחמת לבנון הראשונה. קיבל תואר ראשון בהנדסת תעשייה וניהול מאוניברסיטת בן-גוריון בנגב ותואר שני במנהל עסקים מאוניברסיטת תל אביב. הוא מרצה אורח במרכז הבינתחומי הרצליה.מתגורר בהוד השרון נשוי פלוס שלושה ילדים. בשנות ה-90 החל רון לעבוד בחברת "טבע", ושימש בתפקידי ניהול, בהם מנכ"ל חברת הבת "סלא", העוסקת באחסון ושינוע של תכשירים וציוד רפואי. בתפקידו האחרון שימש במשך ארבע שנים כמנכ"ל "טבע ישראל". בשנת 2013, לאחר 21 שנות עבודה בחברה, פרש מ"טבע". עם הפעולות בתקופת כהונתו כמנכ"ל: כניסה לשוק תרכובות מזון לתינוקות עם המותג נוטרילון, כניסה לתחום התמיסות לעדשות מגע עם המותג Optica All in One Natural, וחניכת המרכז הלוגיסטי של החברה. באוקטובר 2017 הוקמה חברת אינוקאן פארמה הישראלית שמפתחת מוצרים מבוססי קנאביס, מירון הוא אחד ממייסדיה ויו"ר החברה. ב-2019 חברת אינוקאן פארמה יצאה להנפקה ראשונה לציבור בבורסת קנדה (SCE) לפי שווי חברה של 26 מיליון דולר קנדי.ונכון לשנת 2021 אינוקאן פארמה שווה חצי מיליארד שקל. ב-2017 מונה ליו"ר חברת אייסקיור מדיקל, שהיא חברת ביוטק ישראלית העוסקת במחקר, פיתוח ושיווק של מכשור רפואי לטיפול בגידולים (שפירים וסרטניים), אשר פיתחה מוצרים לטיפול זעיר פולשני בגידולים בשד וגידולים אחרים באמצעות הקפאת הגידול כחלופה לניתוח. מתחילת שנת 2021 נוסקת המניה ב-716%, ונסחרת בשווי שוק של 1.22 מיליארד שקל. בתפקידו כיו"ר הדירקטוריון של חברת וויז פארמה (Wize Pharma) הוטל עליו בהסדר אכיפה מנהלי עיצום כספי של 150 אלף ש"ח, על הכללה ברשלנות בדו"חות החברה של פרטים שיש בהם להטעות משקיע סביר. בדצמבר 2020 מונה לראש ועדת השקעות ואסטרטגיה של חברת "גולדמן ביו". מירון משמש יו"ר הדירקטוריון של חברת "די.אן.איי ביומדיקל סולושינס". באפריל 2021 מונה גם לדירקטור בחברת "אנטרה ביו", העוסקת בפיתוח תרופות. צלי גרינברג ודרור רייך, "לטבע יש חשיבות בפתיחת דלתות לחברות התרופות הקטנות בישראל", באתר כלכליסט, 19 בדצמבר 2018 אורנה יפת וניר צליק, מנכ"ל טבע ישראל רון מירון פורש ואבינועם ספיר צפוי להחליפו, באתר כלכליסט, 18 בפברואר 2013 ערן אזרן, 522 משקיעים ירוויחו: אקזיט הקנאביס של מנכ"ל טבע ישראל לשעבר, באתר TheMarker‏, 26 בספטמבר 2019 About Us, באתר IceCure Medical מיקי גרינפלד ונועם לנדמ, ירידות קלות בנעילה בבורסה; אייסקיור מדיקל קפצה ב-22% תומר גנון, רון מירון, לשעבר יו"ר וויז פארמה, הודה שכלל ברשלנות פרטים מטעים בדו"חות החברה, באתר כלכליסט, 11 באוגוסט 2019 ארנולד נטייב, יקדם את חקר הסרטן: התפקיד החדש של מנכ"ל טבע לשעבר, באתר אייס, 7 בדצמבר 2020 כפיר אדר, אנטרה מכריזה כי מומחה בריאות עולמי מצטרף לדירקטוריון שלה, באתר אייס, 21 באפריל 2021
וחיד פאגיר

וחידאללה "וחיד" פאגיר (בדנית: Wahidullah "Wahid" Faghir; נולד ב-29 ביולי 2003 בוויילה שבדנמרק) הוא כדורגלן דני המשחק בעמדת החלוץ בקבוצת שטוטגרט. פאגיר נולד בדנמרק להורים שברחו מאפגניסטן בשל שלטון הטליבאן. גדל במחלקת הנוער של ויילה בולדקלאב. הוא ערך 43 הופעות ליגה במדי המועדון במסגרת ליגת העל הדנית והליגה הדנית השנייה, בהן הבקיע 11 שערים. ב-31 באוגוסט 2021 חתם פאגיר על חוזה לחמש עונות בשטוטגרט מהבונדסליגה. ב-24 באוקטובר 2021 כבש שער בכורה בתיקו 1-1 נגד אוניון ברלין. פאגיר היה חלק מסגל נבחרת דנמרק עד גיל 21 בטורניר אליפות אירופה עד גיל 21 בשנת 2021, וערך שלוש הופעות בטורניר, בהן הבקיע שער אחד. וחיד פאגיר, ברשת החברתית אינסטגרם וחיד פאגיר, באתר Transfermarkt וחיד פאגיר, באתר Soccerway וחיד פאגיר, באתר WorldFootball.net וחיד פאגיר, באתר FootballDatabase.eu Den næste Zlatan באתר Ekstra Bladet (בדנית) VfB sign Wahid Faghir באתר הרשמי של שטוטגרט, 31 באוגוסט 2021 (בגרמנית)
אגם איזאו

אגם איזאו (באיטלקית: Lago d'Iseo, לאגו ד'יזאו; נקרא גם סבינו, באיטלקית: Sebino) הוא אגם במחוז לומברדיה שבאיטליה. האגם שוכן על הגבול בין נפת ברגמו שבמערב ונפת ברשה שבמזרח, בקצהו הדרומי של עמק קמוניקה. נהר האוליו, שזורם דרך עמק קמוניקה, נשפך לאגם בקצהו הצפוני, וממשיך מקצהו הדרומי לעבר נהר הפו. מוצא האגם נשלט על ידי סכר, ליד העיירה סרניקו (Sarnico). באגם נמצא האי מונטה איזולה (Monte Isola). עם שטח של כ-4.5 קמ"ר, זהו האי הגדול ביותר הנמצא בתוך אגם באיטליה. פסגת ההר שבמרכזו מתנשאת לגובה של כ-415 מטר מעל פני האגם. באי נמצאת העיירה הנושאת את אותו השם, מונטה איזולה, ששטחה כולל גם שני איים קטנים סמוכים, האי לורטו (Isola di Loreto) והאי סן פאולו (Isola di San Paolo). החלק הצפוני של האגם נכלל בשמורה הביוספרית "ואל קמוניקה - אלטו סבינו" (Valle Camonica - Alto Sebino) שהוכרזה על ידי אונסק"ו ב-2018. להלן רשימת הקומונות על גדות האגם, מסודרת מצפון לדרום לפי הנפות: בשנת 2016, יצר האמן כריסטו יצירת אמנות סביבתית גדולה באגם איזאו, "המזחים הצפים" (The Floating Piers). היצירה הייתה מורכבת ממבנה של מזח צף מכוסה בבד צהוב, ברוחב של כ-16 מטר ובאורך כולל של כ-3 ק"מ, שיצר מעבר להולכי רגל על פני האגם בין סולצאנו והאיים מונטה איזולה וסאן פאולו. המזחים הצפים נפתחו לקהל ל-16 יום, מ-18 ביוני ועד 3 ביולי 2016. היצירה זכתה לפופולריות רבה. הרשויות באיטליה העריכו שלפחות 1.2 מיליון איש ביקרו במזחים הצפים, הרבה מעבר לצפוי. מדיה וקבצים בנושא אגם איזאו בוויקישיתוף דוד שושן, התיירים מפספסים את האגם הרביעי בגודלו בצפון איטליה. לא עוד, באתר הארץ, 21 בדצמבר 2020 אגם איזאו, באתר אנציקלופדיה בריטניקה (באנגלית) שמורת ואל קמוניקה - אלטו סבינו באתר אונסק"ו (באנגלית) המזחים הצפים באתר הרשמי של כריסטו וז'אן-קלוד
צליבת ישו (פייטרו לורנצטי)

"צליבת ישו" הוא פרסקו המתאר את צליבת ישו וצויר על ידי פייטרו לורנצטי בבזיליקת פרנסיסקוס הקדוש בסיינה, איטליה. "צליבת ישו" הוא חלק ממחזור של פסקאות, שרובם אבדו, ונוצרו על ידי פייטרו ואחיו אמברוג'ו לורנצטי במנזר בסיינה. בשנת 1857 הועבר הפרסקו ממקומו והוצב באחד מקפלות המזבח בבזיליקת פרנסיסקוס הקדוש בסיינה, כשהוא מוקף במסגרת עיטורית חדשה. חלקו התחתון של הפרסקו אבד. תיאור הצליבה מאזכר את הפרסקו ממחזור הציורים של לורנצטי בבזיליקה של פרנציסקוס הקדוש מאסיזי. עם זאת, כאן, בחר לורנצטי ליצור תיאור אינטימי יותר של הצליבה, כשהוא משמיט את שני הצלבים הנוספים. ישו צלוב על גבי צלב עץ פשוט. הוא מוקף בשמונה מלאכים. מתחת לצלב, בצד ימין עומדת קבוצה של חיילים, ואילו מעברו השני מתוארת מרים, אם ישו, כשהיא מוקפת בחבורת נשים. בנוסף, לורנצטי הוסיף גם את דמותו של יוחנן בן זבדי, מחבר הבשורה על-פי יוחנן. מדיה וקבצים בנושא צליבת ישו בוויקישיתוף ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
נוגד

האם התכוונתם ל... כימיה וביולוגיה: הורמון נוגד השתנה – ראו וזופרסין נוגד חמצון – חומר כימי בעל יכולות חיזור גבוהות, המקטין את קצב תגובות החימצון של חומרים אחרים בסביבתו חלבון נוגד קיפאון – פוליפפטידים המיוצרים על ידי חיידקים, פטריות, צמחים ובעלי חוליות מסוימים המאפשרים לאורגניזמים המייצרים אותם לשרוד בטמפרטורה מתחת לאפס נוגדן – חלבון במערכת החיסון שתפקידו להיקשר לאנטיגן (מולקולת המצויה על פני השטח של פתוגן) ועל ידי כך לנטרל את הפתוגן רפואה: נוגדי חרדה (אנ') – תרופות שמטרתן טיפול בחרדה תרופות נוגדות דיכאון – תרופות המשמשות לטיפול בדיכאון קליני ומצבים נוספים נוגדי דיכאון טריציקליים – תרופות נוגדות דיכאון מהדור הישן נוגדי דלקת שאינם סטרואידים – תרופות המשמשות לשיכוך כאבים, להורדת חום ובמינונים גבוהים יותר להפחתת דלקות נוגדי חומצה (אנ') – חומר המשמש לסתירת חומציות הקיבה במטרה להקל על צרבת, עיכול או קיבה רגיזה נוגדי פרכוסים – ראו תרופות אנטי-אפילפטיות תרופות נוגדות יתר לחץ דם – תרופות שמטרתן לטפל ביתר לחץ דם נוגדי מטבוליטים (אנ') – כימיקל המעכב את פעולתו של מטבוליט נוגדי פקקת – תרופות שמטרתן למנוע היווצרות קרישי דם נוגדי טסיות – תרופות נוגדות פקקת הפועלות לעיכוב תהליך הקרישה באמצעות מניעת הפעלת טסיות הדם נוגדי קרישה – תרופות המונעות קרישת דם באמצעות עיכוב פעילות גורמי הקרישה נוגדי שלשול (אנ') – תרופות המשמעות להקלה סימפטומטית בשלשול סותרן (אנ') – חומר שביכולתו לסתור פעולה של רעל אחר: נוגד צמדה (אנ') – מונע או מעכב היווצרות מרב של יצורים ימיים על חלקי הגוף שמתחת למים של כלי שיט ומתקנים ימיים היסטוריה נוגדת-עובדות (או היסטוריה וירטואלית) – סגנון בהיסטוריוגרפיה שמנסה לענות על שאלות "מה היה קורה אילו" עסקאות נוגדות במקרקעין – מצב בו שתי עסקאות הנערכות על נכס מסוים מתנגשות זו בזו נגד (פירושונים)
פטרוניוס מקסימוס

פטרוניוס מקסימוס (397 בקירוב – 31 במאי 455) היה קיסר האימפריה הרומית המערבית למשך חודשיים ב-455. סנאטור עשיר ואריסטוקרט בולט, הוא השתתף ברצח של המגיסטר מיליטום הרומאי, אאטיוס, ורציחתו של הקיסר הרומי המערבי, ולנטיניאנוס השלישי. מקסימוס הבטיח לעצמו את כס המלוכה למחרת מותו של ולנטיניאנוס על ידי הבטחת גיבוי הסנאט ושוחד על פקידי הארמון. הוא חיזק את עמדתו בכך שאילץ את אלמנתו של ולנטיניאנוס להינשא לו ולאלץ את בתו של ולנטיניאנוס להינשא לבנו. הוא ביטל את אירוסין בת בתו של אשתו הטרייה לבנו של מלך הוונדלים גאיזריק. הדבר הכעיס את בתו החורגת ואת גאיזריק, ששלח צי לרומא. מקסימוס לא הצליח להשיג חיילים מהוויזיגותים והוא נמלט כשהגיעו הוונדלים, התנתק מכוחותיו ושומרי ראשו בבלבול, ונהרג. הוונדלים בזזו את רומא ביסודיות. מדיה וקבצים בנושא פטרוניוס מקסימוס בוויקישיתוף פטרוניוס מקסימוס, באתר אנציקלופדיה בריטניקה (באנגלית) פטרוניוס מקסימוס, באתר "Find a Grave" (באנגלית)
סדק

האם התכוונתם ל... סדק געשי – סוג של התפרצות געשית קווית שדרכה מתפרצת לבה, שבדרך כלל אינה מלווה בהתפוצצות סדק בחומר – ראו שבר (הנדסה) סדק בקרום כדור הארץ – ראו העתק סדק הקול – ראו שפתות הקול ניסוי שני הסדקים (ניסוי יאנג) – ניסוי מפורסם שנועד להבחין האם קרינה מסוג מסוים מתפשטת כגל או כשטף של חלקיקים סיאמכ מורה צדק (סדק) – פוליטיקאי ורופא יהודי-איראני סדקים צדק
חלקיק תת-אטומי

חלקיק תת-אטומי הוא חלקיק שגודלו קטן מזה של אטום. בפרט, אלו הם החלקיקים המרכיבים את האטום: האלקטרון, הפרוטון והנייטרון, וכן גם חלקיקים המיוצרים בתהליכי הקרנה ופיזור, כמו הפוטון, הנייטרינו והמיואון. חלק גדול מן החלקיקים התת-אטומיים שנתגלו ונחקרו אינם יציבים, ולכן שכיחותם בטבע קטנה. עם זאת, ניתן לייצר רבים מהם בתהליכי פיזור במאיצי חלקיקים. חקר החלקיקים התת-אטומיים הוא התחום הפעיל ביותר בפיזיקת החלקיקים. האלקטרון (המסומן ב-e-) קיים בכל האטומים; מסתו היא כ-1/1836 ממסתו של אטום מימן. מטענו החשמלי שלילי. הפרוטון (סימון p) קיים גם הוא בכל האטומים; משקלו זהה כמעט לזה של אטום מימן, והוא נושא מטען חשמלי הזהה בערכו המוחלט לזה של האלקטרון, אך הפוך ממנו בסימונו. הנייטרון (סימון n) הוא חלקיק נטרלי מבחינת מטען חשמלי, ויש לו בקירוב את אותה המסה כמו לפרוטון. האדרונים הם חלקיקים, המורכבים מקווארקים. באריונים ומזונים, למשל, הם האדרונים. באריונים מורכבים בדרך-כלל משלושה קווארקים, וברוב המקרים מדובר בשילוב של קווארקים מסוג "למעלה" ו"למטה". לכולם יש מסת מנוחה גדולה יחסית לשאר החלקיקים התת-אטומיים. הפרוטון והנייטרון, למשל, הם באריונים. מזונים מורכבים מקווארק רגיל אחד ומאנטי-קווארק, מה שגורם למספר הבאריון שלו להיות אפס. אף אחד מהם אינו יציב במיוחד, אך יש להם זמן מחצית חיים של מספר ננו-שניות. לפטונים אינם מורכבים מקווארקים, ולא מאף חלקיק אחר, עד כמה שידוע לנו נכון להיום. לחלק אין מסת מנוחה, בעוד שלאחרים יש מסה אדירה. הלפטונים כוללים, למשל, את האלקטרון, מיואון, טאו ואת הנייטרינו. בוזון פרמיון חלקיק אלמנטרי פיזיקת חלקיקים רשימת החלקיקים ציר זמן של תגליות בתחום פיזיקת חלקיקים מדיה וקבצים בנושא חלקיק תת-אטומי בוויקישיתוף חלקיק תת-אטומי, באתר אנציקלופדיה בריטניקה (באנגלית)
יחידה 1855

יחידה 1855 הייתה יחידה לניסויים בבני אדם, שהייתה שייכת למחלקה המרכזית למניעת מגפות וניקוי מים של צבא סין הצפוני(אנ') של הצבא היפני הקיסרי, שפעלה בבייג'ינג בין השנים 1938–1945. יחידה 1855 הוקמה על ידי צבא סין הצפוני בשנת 1938. היחידה הייתה ממוקמת לא רחוק ממקדש השמים בבייג'ינג, והכילה צוות של כ-2000 איש. על היחידה פיקד המנתח אל"ם נישימורה ייני, שדיווחה ישירות לשירו אישיאי שביחידה 731. על פי דבריו של צ'ואי היונג שי הקוריאני, שעבד כמתורגמן ביחידה 1855 משנת 1942 עד שנת 1943, היחידה ערכה ניסויים בדבר, כולרה וטיפוס. "כשהגעתי לשם לראשונה, כמה מאות אסירים כבר היו בתאים. בכל פעם שהרופאים היפנים יצרו קשר עם האנשים שנבדקו, הם תמיד עשו זאת באמצעות מתורגמן. הנבדקים נדבקו בדבר, כולרה וטיפוס. אלה שטרם נדבקו הוחזקו בחדרים שונים. היו מראות גדולות בחדרים עם הנבדקים כך שניתן יהיה לצפות טוב יותר באלו שעוברים את הבדיקה. דיברתי עם האסירים באמצעות מיקרופון והבטתי בהם דרך לוח הזכוכית, ופירשתי את שאלות הרופאים: "יש לך שלשולים? כואב לך הראש? קר לך?" הרופאים רשמו את כל התשובות בקפידה. עם בדיקת האסיר, עשרה אסירים נאלצו לשתות תערובת של החיידקים, וחמישה מהם קיבלו את החיסון. שתי הקבוצות הופרדו זו מזו. החיסון הוכיח את עצמו כיעיל עם כל החמישה שאליו הוא ניתן, וחמשת האחרים סבלו נורא. בבדיקות המגפה, האסירים סבלו מצמרמורת וחום, ונאנקו מכאבים עד שמתו. ממה שראיתי, אדם אחד נהרג כל יום". ההערכה היא כי יחידה 1855 הרגה כ־1000 בני אדם בין השנים 1938–1945. היחידה פינתה את הבניינים בבייג'ינג במהלך התבוסה היפנית בשנת 1945, והסינים נכנסו לבניין. הבניין עמד עד שנת 1996. ליחידה 1855 היה סניף בסין, שהיה שילוב של בית סוהר ומרכז ניסויים. Sheldon H. Harris: Factories of Death: Japanese Biological Warfare, 1932-1945, and the American cover-up Hal Gold, Unit 731 Testimony, Yenbooks: Singapore, 1996
הר אבי

הר אֶבִּי או הר אֶבֶּה (באנגלית: Mount Abbe) הוא הר בעל פסגה כפולה, ברכס פיירווד'ר שבהרי סנט אליאס בדרום מזרח מדינת אלסקה שבארצות הברית. ההר ממוקם בשטח הפארק הלאומי גליישר בי. ההר ממוקם 13 קילומטרים צפונית-מזרחית להר אורוויל, בסמוך לקצהו של קרחון ג'ונס הופקינס. גובהו של ההר 2,420 מטרים מעל פני הים; הר אבי הוא ההר ה-232 בגובהו באלסקה, וההר ה-12,939 בגובהו בארצות הברית. ההר מתנשא לגובה של 286 מטרים מעל סביבתו. בשל מיקומו, בסמוך לחוף הים (2 קילומטרים מקו החוף של האוקיינוס השקט), ובשל התנשאותו מעל קרחון ג'ונס הופקינס המגיע לקו החוף, ההר מצולם לעיתים קרובות מספינות שייט התענוגות העוברות בסמוך לחוף. על מורדות ההר ממוקמים קרחון גילמן, וקרחון קלארק. שמו של ההר ניתן לו בשנת 1936 על ידי ויליאם אוסגוד פילד (William Osgood Field), ו-ויליאם סקינר קופר (William Skinner Cooper), שניהם חברי החברה הגאוגרפית האמריקאית (American Geographical Society). ההר נקרא על שמו של הגאוגרף האמריקאי קליבלנד אבי ג'וניור (Cleveland Abbe Jr.), אשר קיבל תואר דוקטור בשנת 1898 מאוניברסיטת ג'ונס הופקניס. קרחון גילמן נקרא על שמו של דניאל קויט גילמאן (Daniel Coit Gilman), שהיה הנשיא הראשון של אוניברסיטת ג'ונס הופקינס. קרחון קלארק נקרא על שמו של ויליאם באלוק קלארק, פרופסור לגאולוגיה באוניברסיטת ג'ונס הופקינס בין השנים 1887 – 1917, וחבר צוות הסקר הגאולוגי של ארצות הברית בין השנים 1888 – 1917. הטיפוס הראשון המתועד לפסגה הדרומית של ההר נערך ה-11 ביוני 1977, על ידי ג'ים ויקווייר (Jim Wickwire) ועל ידי דוזאן ג'אגרסקי (Dusan Jagersky), אשר טיפסו לפסגה דרך המדרון הדרום-מזרחית של ההר. שלושה ימים לאחר מכן ג'אגרסקי מצא את מותו, בעת הירידה מהפסגה. הטיפוס הראשון המתועד לפסגה הצפונית של ההר נערך ב-14 ביולי 1991, על ידי וולטור גוב (Walter Gove) ו-ויליאם פנילינג (William Pilling). הר אבי מתנשא מעל קרחון ג'ונס הופקינס שתי הפסגות של הר אבי הר אבי באתר הפארקים הלאומיים של ארצות הברית הר אבי באתר peakbagger תרשים הנוף הנשקף מהר אבי באתר peakvisor הר אבי באתר peakery (מרחקים לאתרים סמוכים) מפה טופוגרפית של אזור הר אבי מידע למטפס על הר אבי באתר mountainproject תחזית מזג אוויר עדכנית ארוכת טווח עבור הר אבי מידע גאוגרפי והיסטורי לפי מקור אחר גובהו של הר אבי 2,499 מטרים מעל גובה פני הים מידע על גובה ההר מידע היסטורי באתר הרשמי של שירות הפארקים הלאומיים של ארצות הברית מקור שמו של ההר